num_pages: 208
description: Bogovi, demonologija, mitska mesta, magijski rituali...Obuhvatan, jedinstven i iscrpan pregled slovenske mitologije.Ovaj ilustrovani pregled slovenske mitologije otkriva:• Misteriju slovenskog pisma i mitsku poruku glagoljice• Ko su slovenski bogovi i koliko ih je zaista• Šta znače običaji kojih se i danas pridržavamo• Drevna predanja o magiji i zaštiti od nje• Mitska bića i mitska mesta nepoznata mnogima„Ovom knjigom izdavačka kuća ’Laguna’ trajno je zadužila čitalačku publiku srpskog govornog područja.“– Tanjug„Slovenska mitologija uz obilje ilustracija uvodi čitaoce u svet paganskih Slovena pre nego što su postali Srbi, Česi, Poljaci, Rusi…“– Politika„Sav taj svet, predstavljen i sjajnim ilustracijama grupe darovitih crtača, drži čitaoca na onoj maglovitoj granici između činjenica i mašte, sna i jave...“– Večernje Novosti„Izuzetno i za našu kulturu kapitalno izdanje.“– Pravda„Izdavački poduhvat.“– Danas„I ranije je bilo pokušaja sistematizacije slovenske mitologije, ali je ovo do sada najobimnije delo ovog tipa.“– PresSlovenska mitologija je idealan spoj modernog pristupa mitološkoj temi i naučne studije, koja kao jedini imperativ sebi postavlja činjeničnu zasnovanost, bogatstvo podataka i sveobuhvatnost i odgovornost naučne istine.Niz celovitih članaka o slovenskim bogovima, običajima, ritualima i mitskim predstavama, veoma opsežno obuhvata sve ono što predstavlja osnovnu mitološku supstancu slovenskih naroda (slovenski panteon bogova), zatim ono što prethodi uspostavljanju mitološke svesti i poretka (jezik, religija, predanje…) i, najzad, ono što je savremenom čitaocu ali i ozbiljnom istraživaču mnogo važnije: običaji i verovanja koja su se iz mitologije preselila u svakodnevne društvene ili religiozne rituale.Slovenska mitologija zaslužuje posebnu pažnju jer je u njoj autor Nenad Gajić sagledao, sistematizovao i objedinio dosadašnja saznanja o ovoj temi pristupačnim stilom i razumljivim jezikom.
language: Serbian
title: Slovenska mitologija
publisher: Laguna